projecte-aina/catalan_government_crawling huggingface dataset:
Les llibreries van concórrer al 2017 a una línia específica d'ajuts de l'ICEC, per ajudar-les a sufragar les despeses de l'auditoria corresponent
Un total de 14 llibreries opten aquest 2018 a aconseguir el distintiu de qualitat Llibreria de Referència de Catalunya, endegat pel Departament de Cultura a través de l'ICEC i amb la col·laboració del Gremi de Llibreters de Catalunya que té com a objectiu reconèixer l'excel·lència de les llibreries de Catalunya, a l'hora que les involucra en un procés de millora continua, posant en valor davant la ciutadania el paper imprescindible d'aquestes, atesa la funció divulgativa del coneixement i la cultura, i el seu valor com a potenciador de la lectura.
Aquest distintiu de qualitat reconeix les llibreries amb un servei orientat al client que incideixi en l'atenció i la fiabilitat, amb un catàleg ampli i divers, que reflecteixi la riquesa de la producció editorial i amb un personal qualificat, capaç d'oferir assessorament adequat, sobre l'oferta editorial existent.
El distintiu Llibreria de Referència de Catalunya s'articula mitjançant la norma UNE 175001-1:2013, relativa a la qualitat de servei per al petit comerç, a la qual s'annexa un referencial específic per a les llibreries, el que implica que les llibreries interessades en obtenir el distintiu han de superar uns estàndards de qualitat molt rigorosos.
Les llibreries que hi opten ho van fer a través d'aquesta línia de subvenció.
Les empreses interessades poden presentar sol·licituds fins al 31 de juliol de 2020
Amb l'objectiu de donar suport a la tasca de les empreses discogràfiques de Catalunya, l'ICEC obre avui la línia de subvencions per a les seves activitats.
La convocatòria, dotada amb 400.000 euros, cobreix laproducció, l'edició, la promoció i la distribució d'enregistraments musicals, amb independència del suport, físic o digital, i del format.
Hi tenen accés totes les empreses discogràfiques privades que hagin editat comercialment un mínim de 40 enregistraments d'obres musicals diferents o bé enregistraments amb una durada mínima de 180 minuts durant l'any anterior al de la concessió de la subvenció.
En ambdós casos, més del 50% dels enregistraments han de correspondre a intèrprets residents a Catalunya, i la meitat o més ha d'estar disponible al públic en format digital.
A banda, els enregistraments han de correspondre, pel cap baix, a tres formacions musicals diferents.
Accediu al tràmit i a les bases de la convocatòria al web de tràmits de la Generalitat de Catalunya.
Es pot sol·licitar del 14 al 28 de juliol de 2020
Per aquest motiu, una de les línies d'ajut del sector musical, és la destinada als festivals de música d'alt interès cultural que té com a objectiu donar suport a la preparació i realització de festivals de música de caràcter professional d'alt interès cultural.El festival s'ha de dedicar exclusivament a una de les especialitats següents: música clàssica; música clàssica catalana; música antiga; música clàssica contemporània; lied i música de cambra; lírica, música clàssica i dansa;
pop rock; cançó d'autor; música d'arrel tradicional, i música de jazz.
Per poder optar a les subvencions, les sol·licituds, a més del que preveu la base general 3, han de complir entre d'altres els requisits següents:
El festival vol ser un revulsiu cultural i econòmic per a la ciutat de Figueres i el sector de la música en directe
El Pot Petit, Maria Jaume + Ferran Plau, Izal, Joan Miquel Oliver i Miki Núñez són els grups i solistes que actuaran enguany a Les Nits de l'Acústica, l'adaptació del festival Acústica per a aquest any 2020.
Serà una edició especial amb cinc concerts al dia -entre el 27 i el 29 d'agost- en tres nous espais de la ciutat de Figueres: el Teatre el Jardí, amb un aforament de 800 persones que només s'ocuparà al 40% i que acollirà l'Aqustiqueta; el Parc de les Aigües, amb capacitat per 600 espectadors/es, i el Claustre de l'Institut Ramon Muntaner, més petit, on hi caben 300 persones.
Amb aquests aforaments i la resta de mesures de seguretat i higiene preses per l'organització, Las Nits d'Acústica compleix totes les normatives establertes contra la COVID-19.
El festival, organitzat per PromoArts Music, vol esdevenir una alerada d'aire fresc per al final de l'estiu i un revulsiu per a la ciutat de Figueres i per a la música en directe.
Si ja en els darrers anys, diversos estudis certificaven un impacte econòmic directe de milió i mig d'euros per a la ciutat de Figueres, enguany l'organització crearà uns 200 llocs de treball directes, i treballarà amb 20 empreses de la ciutat.
De fet, per dinamitzar el sector de l'hostaleria i la restauració de la ciutat s'han engegat dues campanyes en col·Laboració amb Comerç Figueres i l'Associació Hotels de Figueres.
Enguany, tots els concerts seran de pagament, amb una fraja de preus que oscil·la entre els 6 i els 25 euros.
La iniciativa s'emmarca en la línia d'accions que el Departament de Cultura duu a terme per impulsar la literatura catalana i la internacionalització del sector editorial
Després d'haver estat País Convidat a la Fira del Llibre Infantil de Bolonya en l'edició anterior, un total de 72 entitats catalanes entre editorials, associacions, il·lustradors i institucions del sector del llibre especialitzades en llibres infantils exposaran a la Bologna Children's Book Fair mitjançant l'estand que l'Institut Català de les Empreses Culturals (ICEC) posarà a la seva disposició.
L'estand dona una imatge conjunta del sector i ofereix als professionals un espai de negoci on desenvolupar les seves activitats a la fira amb les màximes facilitats.
La fira tindrà lloc del 26 al 29 de març a la ciutat italiana de Bolonya.
Amb més de 50 anys de trajectòria, la fira de Bolonya és la major projecció internacional del sector del llibre infantil; el lloc on els professionals poden comprar i vendre drets i també descobrir nous talents.
La participació d'editorials, il·lustradors i agents literaris catalans en aquesta fira s'emmarca en la línia d'accions que el Departament de Cultura duu a terme per impulsar la internacionalització del sector editorial català.
Amb aquest objectiu, el Departament de Cultura assisteix regularment a les grans cites professionals del sector del llibre, que a més de Bologna inclou la Fira de Fira del Llibre de Frankfurt, la Fira Internacional del Llibre de Guadalajara (Mèxic) i aquest any, per primera vegada a la London Book Fair.
Dilluns 26, a les 13 hores, s'oferirà una recepció a l'estand amb l'objectiu de fomentar el networking entre els professionals catalans i els delegats internacionals acreditats a la fira.
Les 31 editorials participaran a l'estand de l'ICEC (Pavilion 22 / Estand C29) a la Bologna Children's Book Fair 2018 són:
Associació d'Editors en Llengua Catalana
APIC - Associació Professional d'Il·lustradors de Catalunya
IL·LUSTRA –Professionals de la Il·lustració Catalana Associats
Tres companyies de circ catalanes participen al festival francès Viva Cité, una de les trobades més importants del sector del teatre i arts de carrer a França
Les companyies de circ catalanes Amer i Àfrica, especialitzada en la tècnica del mà a mà, Diegolow, especialitzada en el diàbolo, i En Diciembre, especialista en roda cyr i perxa xinesa, es presentaran davant del públic professional internacional de la mà del Departament de Cultura al festival Viva Cité de Sotteville-Lès-Rouen (França) el proper dissabte 1 de juliol.
La seva participació a la fira és fruit de la col·laboració entre el Departament de Cultura, a través de l'Institut Català de les Empreses Culturals (ICEC) i l'Associació de Professionals de Circ de Catalunya (APCC) i l'Institut Ramon Llull (IRL).
L'objectiu d'aquesta l'acció és oferir un espai a les companyies catalanes per a mostrar les seves creacions, poder intercanviar impressions i fer networking amb els professionals presents.
Cada una de les companyies gaudirà de 10 minuts per presentar un breu extracte de les seves últimes creacions.
Aquesta operació de suport s'emmarca en les accions del Pla Integral del Circ de Catalunya i, més globalment, dins de les accions de suport a la internacionalització de les arts escèniques catalanes.
El festival Viva Cité de Sotteville-lès-Rouen es considera com una de les trobades més importants del sector del teatre i arts de carrer a França, juntament amb Chalon dans la Rue i el Festival Internacional de Teatre de Carrer d'Aurillac.
Aquesta 28a edició es durà a terme del divendres 30 de juny al diumenge 2 de juliol.
Amb un públic majoritàriament familiar, el festival atreu cada any més de 100.000 visitants i 450 professionals internacionals.
El festival presentarà el treball de 76 companyies, 24 a la secció oficial i 52 a l'Off.
L'Ajuntament de Sotteville-les-Rouen organitza el festival i la direcció artística correspon a l'Atelier 231, un dels 13 Centres Nacionals d'Arts de Carrer (CNAR) de França, dirigit des de fa dos anys per Anne Le Goff.
A banda de la direcció artística del festival, l'Atelier 231 acull una vintena de companyies en residències durant tota la temporada i gaudeix de prestigi a nivell internacional.
Més informació: www.catalanarts.cat
L'artista catalana Anna Andreu actuarà al festival Liveurope Online des de la Sala Apolo de Barcelona
La xarxa d'organitzacions d'exportació de la música EMEE (European Music Exporters Exchange), a la qual l'ICEC participaa través de la seva marca Catalan Arts, s'uneix com a soci a Liveurope Festival -la tercera edició del qual tindrà lloc en línia el 24 i 25 de setembre- amb l'objectiu compartit de treballar per impulsar la circulació i la diversitat musical d'Europa, fins i tot en aquests moments en què la mobilitat es veu limitada a conseqüència del brot de Covid-19.
El festival és el resultat de l'estreta cooperació transfronterera entre els membres de la plataforma Liveurope, que va néixer al 2014 per facilitar que les sales poguessin assumir més riscos a l'hora de contractar noves actuacions europees, creant gires internacionals per a artistes emergents.
La iniciativa rep el suport de Creative Europe, el programa de suport als sectors culturals de la Unió Europea.
Enguany, la tercera edició de Liveurope Festival inclou 12 actuacions de 12 nacionalitats diferents, tots retransmesos des dels escenaris més emblemàtics d'Europa, i que es podran veure a través dels seus canals de Facebook i Youtube de manera gratuita.
Sota el lema "Renovant l'escena musical europea" Liveurope mostrarà les actuacions d'alguns artistes europeus més prometedors de l'escena actual.
Ho farà de manera simultània des de les 16 sales i escenaris diferents que formen part de la plataforma.
La barcelonesa Sala Apolo hi participarà amb l'emissió d'un concert de l'artista catalana Anna Andreu, el divendres 25 a les 18:50h, que també es podrà seguir en directe des del perfil a Facebook de la Sala Apolo o a través de la recent estrenada plataforma digital de Primavera Pro
A més, l'esdeveniment comptarà amb una programació específica de conferències i debats amb professionals del sector dedicades al futur de la indústria musical.
El programa professional inclou una taula rodona oberta entre professionals de la música i responsables polítics, que comptarà amb la presència de la membre del Parlament Europeu Sabine Verheyen i de Mariya Gabriel, comissària europea d'Innovació, Investigació, Cultura, Educació i Joventut.
A més, el festival també acollirà grups de treball tancats per a professionals que treballen en espais musicals per debatre els reptes comuns i el futur del sector.
Consulteu el programa d'actuacions
Tindrà lloc el 6 d'octubre a l'Atlàntida de Vic
El proper 6 d'octubre L'Atlàntida de Vic acollirà la primera Jornada Professional per a Formacions de Cambra, organitzada per l'ICEC a través de la seva marca d'internacionalització Catalan Arts i amb la col·laboració de l'Institut Ramon Llull, el Quartet Casals i L'Atlàntida de Vic.
L'objectiu de la sessió és contribuir a l'impuls de les formacions de cambra de Catalunya, posant-les en contacte amb programadors i professionals del sector de la música clàssica.
Actualment està obert el període d'inscripció per assistir-hi.
L'activitat va dirigida principalment a persones tècniques de cultura dels Ajuntaments de Catalunya.
També s'adreça a persones programadores de festivals de Catalunya, programadores d'esdeveniments privats i programadores d'equipaments privats del sector de la música clàssica.
Els assistents podran veure actuacions de 30 minuts de les 4 formacions de cambra: Kebyart Ensemble, Quartet Atenea, Duet Sosnowska- Garcías, Trio Pedrell.
Les formacions han estat seleccionades pels integrants del Quartet Casals mitjançant una convocatòria oberta a tot el sector el passat mes d'abril a través de Catalan Arts.
11:00-11:45 Acreditacions i benvinguda
11:45 Presentació de la Jornada
Activitat gratuïta amb inscripció prèvia.
La inscripció inclou també esmorzar i dinar a càrrec de l'organització, per la qual cosa les places són limitades.
Per assistir a la Jornada, completa el formulari d'inscripció abans del 30 de setembre de 2020:
Formulari d'inscripció pots contactar a [EMAIL]
La formació "Presentacions d'impacte en streaming a les arts escèniques" tindrà lloc en línia entre el 13 i el 14 de juliol en el marc de les activitats de 'La Llotja en línia' 2020 de Fira Tàrrega
Per completar l'oferta especialitzada de formació per a les empreses culturals que ofereix, dilluns 13 i dimarts 14 de juliol l'SDE ofereixe, en col·laboració amb Catalan Arts i Fira Tàrrega, una formació especialitzada adreçada als professionals de les arts escèniques que té com a objectiu principal actualitzar i consolidar els coneixements en eines que s'han convertit, d'ençà de la pandèmia, en instruments habituals que romandran en la gestió diària i en la promoció dels projectes i espectacles de les companyies catalanes i d'arreu del món.
Les sessions posaran a l'abast de companyies, artistes i professionals (especialment a aquells que participaran a l'edició especial de La Llotja en Línia de FiraTàrrega 2020) eines i recursos que els permetin millorar les presentacions de les seves propostes artístiques en un entorn digital no presencial, i alhora entendre, adaptar i millorar el discurs comunicatiu a la nova normalitat.
La proposta s'estructura en dos blocs de continguts que es faran (en línia) en dos dies consecutius: d'una banda la part més tècnica i, de l'altra, la part de comunicació i de projecte.
Dilluns 13 de juliol, obrirà la Jornada una ponència del director creatiu de l'empresa de creació vidoegràfica i postproducció Clicksound, Rubén Ginestós, qui introduirà ls participants en les claus de l'enregistrament de vídeos en temps d'streamin g.
En un moment en què el consum de vídeo en continuu ha augmentat exponencialment, la comunicació en imatges ha passat a ser una prioritat, i qualsevol professional de les arts escèniques ha de dominar les nocions bàsiques que els permetran aprofitar a fons les possibilitats de l'streaming.
Moltes vegades, a més, l'engint pot pesar més que els coneixements audiovisuals previs, cosa que juga en favor de la creativitat i el talent de les empreses i entitats de les arts escèniques.
La Jornada continuarà el dimarts 14 de juliol amb una sessió dedicada a La comunicació en temps de post-COVID-19, una reflexió sobre què ha canviat en la manera de comunicar-nos i sobre com podem mantenir el contacte amb els nostres públics tot enfortint la nostra comunitat.
Quines estratègies poden servir-nos en la nova normalitat?
Aquestes i altres qüestions són les que tractarà Cristina Salvador, directora de l'agència de comunicació Both, al llarg dels 90 minuts que durarà la sessió.
Clourà la formació una sessió de Ferran Ramon-Cortès, director de l' Institut 5 Fars, sobre Presentacions d'impacte.
Les companyies d'arts escèniques han de poder reconèixer els aspectes més interessants del seu projecte o espectacle tant per als seus públics com per als mitjans de comunicació i dissenyar un missatge únic, clar i ben estructurat, que aconsegueixi tramsmetre una idea central però aque alhora s'adapti a les diferents audiències a qui s¡adreça.
Els professionals interessats en aquesta formació es poden inscriure a través del web del Servei de Desenvolupament Empresarial - SDE.
Enguany el Grec_Pro se celebra virtualment per adaptar-se a les condicions de prevenció social i sanitària de la represa cultural
El Grec_Pro 2020 s'adapta a les condicions i circumstàncies propiciades per la situació creada per la pandèmia de la COVID-19 i se celebra, entre el dimarts 7 i el dijous 9 de juliol, de manera virtual.
El canvi de format no afecta l'objectiu principal de les jornades professionals del festival d'estiu barceloní, que és posar en contacte professionals d'arreu del món i permetre la reflexió i el treball conjunt a través de taules rodones, presentacions i sessions de treball, ni tampoc fa variar la col·laboració que l'ICEC brinda a aquesta activitat professional del Grec des de la seva creació, l'any 2015.
Enguany, com en edicions anteriors, l'ICEC dona suport a les activitats professionals del Grec a través de la seva Àrea de Mercats, que s'encarrega de la promoció internacional dels projectes de les empreses culturals catalanes, i de la marca Catalan Arts, sota la qual s'identifiquen totes les accions que es desenvolupen en l'entorn internacional per afavorir, justament, el contacte i l'establiment de relacions fructífiferes entre els i les creadores i empreses culturals catalanes i internacionals.
Aquest objectiu compartit de teixir relacions amb els artistes, festivals o esdeveniments artístics d'arreu del món porta, enguany, a que Catalan Arts coordini, conjuntament amb els organitzadors del festival barceloní, les taules rodones i presentacions del Grec_Pro 2020, que posarà especial atenció en l'Amèrica Llatina.
Durant tres dies, el Grec_Pro crearà dinàmiques de comunicació mútua entre els participants i esdevindrà, així, una eina estratègica i comuna per als professionals de l'escena d'arreu de Catalunya.
'ICEC s'afegeix a aquesta ocasió amb la voluntat d'impulsar la cultura i les arts escèniques arreu del món, i de treballar en xarxa per incrementar el coneixement mutu i l'intercanvi d'experiències.
El Departament de Cultura organitza una missió catalana de circ al Regne Unit sota la marca d'internacionalització Catalan Arts
El Canvas Showcase està enfocat principalment al mercat i a la creació del Regne Unit, però per primera vegada ha convidat a participar-hi dos països, Finlàndia i Catalunya.
Enguany, cinc companyies catalanes de circ hi presentaran les seves creacions davant dels programadors del sector.
Per a les entitats catalanes, participar al Canvas serà una oportunitat única per donar-se a conèixer entre els programadors, fer nous contactes professionals i poder accedir al mercat britànic.
Durant tres dies, es duran a terme pitchings, showcases, activitats de networking i visites a alguns dels principals espais de la capital britànica dedicats al circ.
L'Institut Català de les Empreses Culturals (ICEC), mitjançant Catalan Arts, la marca d'internacionalització de les empreses culturals i creatives catalanes, i la seva oficina a Londres, coordina la presència catalana a l'esdeveniment britànic.
La delegació catalana estarà formada per artistes, representants de l'Associació de Professionals de Circ de Catalunya (APCC), de la Central del Circ i del mercat estratègic del circ Trapezi.
L'objectiu d'aquesta col·laboració amb el Canvas és enfortir les relacions entre els professionals catalans i els britànics, així com donar visibilitat al Trapezi, per tal d'atraure la participació de programadors internacionals.
També formaran part d'aquesta missió representants de l' Associació de Professionals de Circ de Catalunya (APCC), la Central del Circ, el mercat estratègic del circ Trapezi, l' Institut Català de les Empreses Culturals (ICEC) – Catalan Arts i l' Institut Ramon Llull.
Aquesta missió s'emmarca en la política de suport a la internacionalització de les arts escèniques catalanes.
La presència de les companyies i artistes catalans a les grans cites professionals del calendari internacional és una de les accions més efectives per aconseguir aquests objectiu.
El Departament de Cultura dona suport a les companyies i empreses del sector amb ajuts per a projectes d'internacionalització i coordina la participació conjunta en esdeveniments professionals de primera línia internacional.
Més informació: www.catalanarts.cat
Llibret de companyies catalanes a Canvas 2017
L'objectiu és reconèixer el sector del nostre territori i ajudar a la internacionalització de les empreses
L'actual procés de digitalització dels diferents sectors culturals és sinònim d'aliances i de creació.
Aquesta transformació de les indústries culturals, que encara ha tingut més sentit en el context de l'actual pandèmia de la Covid-19 neix el concepte Music Tech fruit de la relació entre la música i la tecnologia.
Aquesta relació ha portat a la música a buscar noves solucions en la digitalització que van més enllà dels serveis i que generen un ecosistema d'empreses innovadores al nostre territori.
Des de l' Àrea de Cultura Digital i amb la col·laboració de Catalan Arts, la marca d'internacionalització Catalan Arts de l'ICEC, presentem la primera publicació, en format digital, del llibret " Music Tech in Catalonia ".
Aquest és un document de treball que es publica en paral·lel a l'edició virtual del Sònar + D i que té l'objectiu de reconèixer el sector del nostre territori i d'ajudar a la internacionalització de les empreses que en formen part.
A dins del llibret hi trobareu dades sobre la indústria catalana de la Music Tech i un llistat d'empreses que s'anirà ampliant a mesura que creixi el sector i sorgeixin noves iniciatives.
Per ampliar les informacions i facilitar el contacte amb projectes específics podeu contactar amb les diferents oficines internacionals de l'ICEC.
Una vintena d'entitats de les arts escèniques catalanes visiten, entre el 16 i el 25 de gener, dos dels festivals internacionals més importants del sector a Santiago de Xile: el Santiago Off i el Santiago a Mil, que celebra aquests dies les jornades adreçades per a programadors, Platea 18.
L'ICEC, a través de la seva marca d' internacionalització Catalan Arts, coordina aquesta presència catalana que té com a principal objectiu establir contactes professionals amb agents d'arreu del món.
D'aquesta vintena d'entitats, sis són companyies que han estat programades i estaran actuant a algun dels dos festivals.
Per una banda, el Festival Internacional Santiago Off, que es caracteritza per ser una plataforma de difusió i foment a la creació, ha programat un focus FiraTàrrega, el mercat estratègic català de les arts de carrer: "urGENTestimar", d'Ada Vilaró; "Harinera" del col·lectiu Harinera; "Pelat" de Joan Català i "Nàufrags" de La Industrial Teatrera.
La col·laboració entre FiraTàrrega i el Santiago Off, que ve ja de lluny, s'ha concretat en aquesta programació de companyies catalanes que compta també amb el suport de l' Institut Ramon Llull (IRL).
Per altra banda, el Festival Internacional Santiago a Mil ha inclòs a la programació d'enguany "Set Up", de Los Barlou, i "Beringei", de Sarruga Produccions, aquest última un clàssic en la programació del festival xilè referent a nivell mundial.
Els professionals catalans han assistit del 16 al 21 a Platea 18, la major plataforma d'exhibició per a les arts escèniques contemporànies a Xile que reuneix en el marc del Festival Internacional Santiago a Mil al voltant de 200 programadors de tot el món i promou el contacte entre professionals independents, d'institucions públiques o privades relacionats amb la producció, la distribució i la programació d'espectacles artístics contemporanis.
L'ICEC, sota la seva marca d'internacionalització Catalan Arts, ha publicat un llibret d'entitats per oferir una difusió més àmplia de la participació dels representants catalans al Santiago a Mil i al Santiago Off.